Source: https://xn--alkotmnybrsg-hbbf1pwd.hu/aktualis-hirek-esemenyek
Timestamp: 2020-04-02 20:54:57
Document Index: 724473

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Alkotmánybíróság | Aktuális hírek, események
Megjelent az Alkotmánybíróság Határozatai 2020. évi 8. száma (2020. április 2.). A hivatalos lap a korábbi számokkal együtt letölthető pdf formátumban.
A veszélyhelyzet az Alkotmánybíróság működését és felelősségét is érinti
Az Országgyűlés által tegnap elfogadott, a koronavírus elleni védekezésről szóló törvény az Alkotmánybíróságot is érinti. A kihirdetett veszélyhelyzet fennállásáig nagyobb felelősség hárul a testület tagjaira. A veszélyhelyzet egyben azt is jelenti, hogy a kormány rendeleteinek fő kontrollja – az Országgyűlés ülésezésének esetleges hiányában – az Alkotmánybíróság. Erre figyelemmel az Alkotmánybíróság elnöke több intézkedést is hozott.
Az Alkotmánybíróság működése a járvány ideje alatt
Az Alkotmánybíróság továbbra is ellátja feladatait, de 2020. március 16. napjától megváltozott módon.
Alaptörvény-ellenes a büntetőeljárási törvénynek az elbírálás alatt lévő, de az új szabályoknak már nem megfelelő másodfellebbezés kizárására vonatkozó átmeneti rendelkezése
Az Alkotmánybíróság egy jogerős ítéletekkel lezárt ügyben visszautasította a bírói döntések elleni alkotmányjogi panaszt, de megállapította, hogy az új büntetőeljárási törvény átmeneti rendelkezése, amely nemcsak a hatályba lépését követően, hanem a korábbi jogszabály alapján még joghatályosan előterjesztett fellebbezés elbírálásának részbeni mellőzését is lehetővé teszi, az Alkotmánybíróság határozata szerint nincs összhangban az Alaptörvénnyel. Az Alkotmánybíróság ezért az alaptörvény-ellenes rendelkezést megsemmisítette, és elrendelte a támadott bírói döntéssel lezárt büntetőeljárás felülvizsgálatát.
Az Alkotmánybíróság 2019. évi ügyforgalmi adatai
A táblázatok éves bontásban tartalmazzák az alkotmányjogi panaszokra vonatkozó részletes ügyforgalmi adatokat is.
Balsai István alkotmánybíró kitüntetése